Dommen lød på i alt to år og seks måneders fængsel. Det oplyser anklageren Jette Rubien. Underslæbet fandt sted fra februar 2007 - februar 2012, hvor kvinden var bogholder for varmeværket. Kvinden begik underslæbet ved at overføre penge til sin egen konto og til flere konti, som tilhørte hendes mand eller mands virksomheder. Desuden havde hun brugt penge til at betale sine egne og sin mands regninger. Kvinden blev udover fængsel desuden dømt til at betale 5,1 mio. kr. i erstatning varmeværkets revisors forsikringsselskab, som dækkede værkets tab i forbindelse med underslæbet. Dommeren lagde til grund for dommen, at der var tale om et stort beløb, at det var sket systematisk, at underslæbet var sket for hendes egen og mands vindings skyld, og at kvinden var i en betroet stilling. Kvinden udbad sig betænkningstid med hensyn til at anke dommen.

Referat:
En tidligere bogholder skal i fængsel efter at stået bag underslæb for 4,8 mio. kr. i Vrå Varmeværk.